**Проект**

**НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА ЗА**

**УСЛОВИЯТА И РЕДА ЗА СЪСТАВЯНЕ НА ТРИГОДИШНА БЮДЖЕТНА ПРОГНОЗА ЗА МЕСТНИТЕ ДЕЙНОСТИ И ЗА СЪСТАВЯНЕ, ПРИЕМАНЕ, ИЗПЪЛНЕНИЕ И ОТЧИТАНЕ НА БЮДЖЕТА НА ОБЩИНА ПЛОВДИВ, ПРИЕТА С РЕШЕНИЕ НА ОБЩИНСКИ СЪВЕТ № 407, ВЗЕТО С ПРОТОКОЛ № 20 ОТ 13.11.2013 г.; ИЗМ. С РЕШЕНИЕ № 505, ВЗЕТО С ПРОТОКОЛ № 21 ОТ  08.12.2016Г.**

**ВНОСИТЕЛ: ЗДРАВКО ДИМИТРОВ – КМЕТ НА ОБЩИНА ПЛОВДИВ**

*Съгласно чл.26, ал.4, изречение второ от Закона за нормативните актове, в срок от 14 дни, Община Пловдив чрез настоящото публикуване за обществена консултация, предоставя възможност на заинтересованите лица да направят своите предложения и становища по проекта на**Наредбата на е-таil адрес: v\_chavdarova@plovdiv.bg или в деловодството на Община Пловдив, пл.”Стефан Стамболов” № 1.*

**МОТИВИ**

**ОБОСНОВКА ЗА КОНКРЕТНАТА НЕОБХОДИМОСТ ОТ ПРИЕМАНЕ НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА ЗА УСЛОВИЯТА И РЕДА ЗА СЪСТАВЯНЕ НА ТРИГОДИШНА БЮДЖЕТНА ПРОГНОЗА ЗА МЕСТНИТЕ ДЕЙНОСТИ И ЗА СЪСТАВЯНЕ, ПРИЕМАНЕ, ИЗПЪЛНЕНИЕ И ОТЧИТАНЕ НА БЮДЖЕТА НА ОБЩИНА ПЛОВДИВ**

**І. Причини, които налагат приемането на Наредба за изменение и допълнение на Наредбата за условията и реда за съставяне на тригодишна бюджетна прогноза за местните дейности и за съставяне, приемане, изпълнение и отчитане на бюджета на Община Пловдив:** Законът за публичните финанси изисква да се провежда публично обсъждане от местната общност на проекта на бюджет и на годишния отчет за изпълнението на бюджета по ред, определен от общинския съвет. В действащите към момента наредби е определен ред за присъствено провеждане на публично обсъждане. Във връзка с въведената извънредна епидемична обстановка и временните ограничителни мерки с цел овладяване разпространението на COVID-19 е трудно да се прогнозира какви ще бъдат действащите ограничения и забрани към датата на подготовката и планираното обществено обсъждане на проекта за бюджет и на отчета за изпълнението на бюджета.

При изработването на проекта на Наредба за изменение и допълнение на Наредбата за условията и реда за съставяне на тригодишна бюджетна прогноза за местните дейности и за съставяне, приемане, изпълнение и отчитане на бюджета на Община Пловдив са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност.

1. **Принцип на необходимост:** Необходимост от използване на информационните и комуникационните технологии при предоставяне на възможност за участие на гражданите в публичното обсъждане на проекта на бюджет и на отчета за изпълнението на бюджета.
2. **Принцип на обоснованост:** Извънредна епидемична обстановка и временните ограничителни мерки с цел овладяване разпространението на COVID-19.
3. **Принципите на предвидимост и откритост:** Внасяне на яснота при извънредна епидемична обстановка как безопасно и с цел защита и опазване живота и здравето на гражданите ще се провежда публично обсъждане на проекта на бюджет и на отчета за изпълнението на бюджета от местната общност;
4. **Принцип на съгласуваност:** чрез сайта на община Пловдив проектът с мотивите и предварителната оценка на въздействието публично са предоставени на заинтересованите лица и експерти, като в проекта за решение, представен пред Общински съвет – Пловдив, ще бъдат взети предвид направените предложения и изготвените становища.
5. **Принципите на субсидиарност, пропорционалност и стабилност:** При изготвяне на проекта за изменение и допълнение на Наредбата е взето предвид изискването за публично обсъждане на проекта на бюджет и на отчета за изпълнението на бюджета от местната общност.

**II. Цели, които се поставят с предложеното изменение:** Да се регламентира ред за провеждане на неприсъствено публично обсъждане от местната общност.

**III. Финансови и други средства, необходими за прилагане на новият правилник.** За прилагането на новата уредба не са необходими допълнителни финансови средства.

**IV. Очаквани резултати.** Очакваният резултат от изменението на наредбата е възможността Община Пловдив да спази законовите срокове и процедури при приемането на бюджета и годишния отчет за изпълнението на бюджета в ситуация на извънредна епидемична обстановка.

**V. Анализ на съответствие с правото на Европейския съюз.** Изменението на наредбите е в съответствие с нормативните актове от по – висока степен, както и с тези на европейското законодателство.

В изпълнение на изискванията на ЗНА е извършена предварителна оценка на въздействието на проекта на подзаконовия нормативен акт.

Проектът на подзаконовия нормативен акт е публикуван на официалната страница на Община Пловдив на 30.12.2020 година.

Съгласно разпоредбата на чл. 26, ал. 4 от Закона за нормативните актове „Срокът за предложения и становища по проектите, публикувани за обществени консултации по ал. 3, е не по-кратък от 30 дни. При изключителни случаи и изрично посочване на причините в мотивите, съответно в доклада, съставителят на проекта може да определи друг срок, но не по-кратък от 14 дни“. Предвид извънредната епидемична обстановка и временните ограничителни мерки, които са въведени на територията на страната и необходимостта от определяне на ред за провеждане на публично обсъждане от местната общност на проекта на бюджета, който да е съобразен със ситуацията в страната, е наложително и целесъобразно срокът за провеждане на обществени консултации за приемането на Наредба за изменение и допълнение на Наредба за условията и реда за съставяне на тригодишна бюджетна прогноза за местните дейности и за съставяне, приемане, изпълнение и отчитане на бюджета на община Пловдив да бъде определен на 14 дни.

В рамките на законовия 14 дневен срок за обществени консултации ще бъдат взети предвид предложенията и становищата по проекта на Наредба за изменение и допълнение на Наредбата за условията и реда за съставяне на тригодишна бюджетна прогноза за местните дейности и за съставяне, приемане, изпълнение и отчитане на бюджета на Община Пловдив, като същите ще бъдат публикувани на интернет страницата на община Пловдив в предвидения от закона срок. Публикуваната справка ще отразява постъпилите предложения заедно с обосновка на неприетите предложения, като същите ще бъдат оповестени от вносителя преди приемането на акта на Общински съвет – Пловдив.

**Правни основания:** чл. 21, ал. 2 от ЗМСМА, чл. 84, ал. 6 и чл. 140, ал. 4 от Закона за публичните финанси и във връзка с чл. 8, чл. 11, ал. 3 и чл. 15, ал. 1 от ЗНА при спазване изискванията на чл.19, чл.20, чл.26 и чл.28 от ЗНА и чл.75, 76, 77 и 79 от АПК.

**Фактически основания:** необходимост от съответствие на Наредбата за условията и реда за съставяне на тригодишна бюджетна прогноза за местните дейности и за съставяне, приемане, изпълнение и отчитане на бюджета на Община Пловдив като подзаконов нормативен акт със Закона за публичните финанси.

**ПРОЕКТ ЗА РЕШЕНИЕ:**

I. Приема Наредба за изменение и допълнение на Наредба за условията и реда за съставяне на тригодишна бюджетна прогноза за местните дейности и за съставяне, приемане, изпълнение и отчитане на бюджета на община Пловдив, приета с Решение на Общински съвет № 407, взето с протокол № 20 от 13.11.2013 г.; изм. с Решение № 505, взето с протокол № 21 от  08.12.2016г., както следва:

§1. Чл.29 добива следния вид:

„Чл.29. (1) Проектът на общинския бюджет се публикува на страницата на Община Пловдив.

 ал. (2) Най-малко 7 дни предварително в местен ежедневник и на интернет страницата на общината се оповестява датата на публичното обсъждане.

ал.(3) При обявени извънредно положение, бедствено положение, извънредна епидемична обстановка или кризисна ситуация, засягащи територията на общината или част от нея, и когато въведените мерки и наложените ограничения, свързани с тях, не позволяват събирането на хора в закрити помещения в обществени сгради, публичното обсъждане се провежда онлайн. Становищата на гражданите, присъединили се към онлайн обсъждането се включват в протокола по чл.30, ал.2“

§2. В чл.30, ал.(1) се изменя така:

„ал. (1) Становища и предложения по проекта за общинския бюджет могат да се предоставят в деловодството на община Пловдив и на електронна поща, посочена в обявата по чл.29, ал.2, до датата на провеждане на обсъждането.

§3. Чл.50 добива следния вид:

„Чл. 50. (1) Отчетът за изпълнението и приключването на годишния общински бюджет се публикува на страницата на община Пловдив.

ал.(2) Председателят на общинския съвет организира публично обсъждане на отчета по ал. 1 от местната общност, като оповестява датата на обсъждането най-малко 7 дни предварително на интернет страницата на общината и в местен ежедневник.

ал.(3) При обявени извънредно положение, бедствено положение, извънредна епидемична обстановка или кризисна ситуация, засягащи територията на общината или част от нея, и когато въведените мерки и наложените ограничения, свързани с тях, не позволяват събирането на хора в закрити помещения в обществени сгради, публичното обсъждане се провежда онлайн. Становищата на гражданите, присъединили се към онлайн обсъждането се включват в протокола по чл.51, ал.2“

§3. В чл.51, ал.(1) се изменя така:

„ал. (1) Становища и предложения по годишния отчет за изпълнението на бюджета могат да се предоставят в деловодството на община Пловдив и на електронна поща, посочена в обявата по чл.50, ал.3, до датата на провеждане на обсъждането.“

Преходни и заключителни разпоредби

§2. Наредбата за изменение и допълнение на Наредба за условията и реда за съставяне на тригодишна бюджетна прогноза за местните дейности и за съставяне, приемане, изпълнение и отчитане на бюджета на община Пловдив, приета с Решение на Общински съвет № 407, взето с протокол № 20 от 13.11.2013 г.; изм. с Решение № 505, взето с протокол № 21 от  08.12.2016г., изм. и доп. с Решение №…………………, взето с протокол № ……..от …………………..г. на Общински съвет – Пловдив, влиза в сила от датата на приемането й.

II. Изпълнението на Наредбата се възлага на Кмета на община Пловдив.